User:Petarnrt5419/sandbox

Ijan Edvard Rajt (engl. Ian Edward Wright; 3. novembar 1963) je engleski bivši profesionalni fudbaler i televizijska i radio ličnost. Trenutno je sortski komentator na kanalu BBC Sport i ITV Sport.

Rajt je imao uspeha u svojoj karijeri sa londonskim klubovima Kristal Palasom i Arsenalom igrajući na poziciji napadača. Sa Arsenalom je osvojio Premijer ligu, oba velika domaća kup takmičenja i Evropski kup pobednika kupova.

Bio je poznat po svojoj brzini i u 581 ligaških nastupa uspeo je da postigne 387 golova igrajući za sedam klubova u škotskoj i engleskoj. Takođe je zabeležio i 33 nastupa za reprezentaciju i postigao 9 golova.

Rajt je takođe igrao, u Premijer ligi, za Vest Hem Junajted, u Škotskoj Premijer ligi, za Seltik i u Engleskoj Fudbalskoj Ligi za Barnli i Notingem Forest. Zaključno sa 2020-2021, nalazi se na drugom mestu na listi najviše postignutih golova za Arsenal, i na trećem mestu na listi Kristal Palasa.

Nakon što se povukao iz fudbala, bio je aktivan u medijima, obično u TV i radion emisijama vezanim za fudbal. Njegovi sinovi, Bredli (engl. Bradley) i Šon Rajt-Filips (engl. Shaun Wright-Philips) su obojica profesionalni fudbaleri.

Rani život
Rajt je treći po redu sin u Jamajkanskoj porodici. Njegov otac je napustio porodicu kad je on još bio mali, a odgajali su ga majka Nesta i nasilni očuh.

Ian je počeo profesionalno da igra fudbal relativno kasno. Uprkos tome što je bio na probama dok je još bio tinejdžer, nije uspeo da privuče pažnju i da dobije ponudu profesionalnog ugovora. Vraćanje igranju za amaterske i neligaške klubove ga je obeshrabrilo da će u budućnosti imati šansu da zaigra fudbal profesionalno.

Posle nekog vremena provedenog u siromaštvu, u kojem je njegova supruga očekivala njihovo prvo dete, Rajt je proveo dve nedelje u zatvoru zbog ne plaćanja kazni za vožnju bez poreza ili osiguranja. Njegovo sećanje na vreme provedeno u ćeliji je da je plakao i zakleo se bogu da će uraditi sve što je u njegovoj mogućnosti da bi uspeo kao fudbaler.

Kristal Palas
Nakon početka karijere u Grinič Barou, 1985. je zaigrao za Kristal Palas, gde je već u prvoj sezoni ostavio dobar utisak postigavši 9 golova kao drugi najbolji strelac kluba u toj sezoni. Kada je Mark Brajt došao u klub, njihovo partnerstvo se brzo stvorilo i njihovi golovi su najviše bili odgovorni za promociju kluba u najviši rang takmičenja u Engleskoj 1989. godine. Rajt je te sezone postigao 24 ligaška gola, a ukupno 33 gola računajući sva takmičenja.

Rajt je dobio poziv da zaigra za englesku B reprezentaciju 1989 godine, ali zbog povrede potkolenice nije mogao da ima veliki uticaj u Prvoj diviziji. Medjutim, nakon što se oporavio od povrede, zabeležio je nastup u finalu FA kupa 1990. godine protiv Mančester Junajteda, gde je ušao sa klupe i uspeo da postigne izjednačujući pogodak i tako odvede svoj tim u produžetke. U produžetku je uspeo da dovede svoj tim u prednost, ali je konačan ishod bio 3-3. Mančester Junajted je pobedio u povratnoj utakmici 1-0.

Sledeće sezone je stekao pune medjunarodne počasti i postigao svoj stoti gol za klub. Te sezone Kristal Palas je dostigao 3. mesto na tabeli, što je najveći uspeh kluba u engleskom najvišem ranku takmičenja. Rajt je postao poznat po svojoj završnici, koju je pokazao postigavši het-trik za samo osamnaest minuta protiv Vimbldona u gostima u sezoni 1990-91.

Rajt je postigao ukupno 117 golova u 277 utakmica u svim takmičenjima i time je postao najbolji, posle ratni, strelac kluba i treći strelac kluba svih vremena i 2005. godine je izglasan kao jedan od klubskih najboljih 11 igrača veka i kao njihov "Igrač veka".

Arsenal
Rajt je 1991. godine potpisao ugovor sa Arsenalom za £2.5 miliona, što je u tome vreme postao klupski rekord. Postigao je gol na svom debiju protiv Lester Sitija u Liga kupu i postigao je het-trik na svom ligaškom debiju protiv Sauthemptona. Takođe je postigao het-trik u poslednjem meču u sezoni protiv "Svetaca" i time je dostigao broj od 31 gola u svim takmičenjima, u toj sezoni. Vrajtovih 29 ligaških golova (24 golova za Arsenal, 5 golova za Kristal Palas) je bilo dovoljno da bude najbolji strelac lige.

Rajt je bio najbolji strelac Arsenala šest sezona za redom. Bio je veliki deo klupskog uspeha devedesetih godina, osvojivši FA kup i Liga kup 1993. godine, postigavši gol u oba finala. Takodje je pomogao Arsenalu da dostigne finale 1994. Evropskog kupa pobednika, iako je bio suspendovan za finale, u kojem je Arsenal pobedio Parmu 1-0.

Rajt je postigao gol u svakoj rundi 1995. Kupa pobednika kupova, osim u finalu u kojem je Arsenal izgubio. Postigao je i dosta golova u ligi, ali je to bilo teško vreme za Arsenal zbog otkaza trenera Džordža Grejama zbog nelegalnih plaćanja. Pod vođstvom privremenog trenera Stjuarta Hjustona završili su samo na 12. mestu u ligi.

Dolazak Brusa Rioka najavio je mračno vreme, njih dvojica se nisu slagali i Rajt je zatražio zahtev da bude prodat, ali je kasnije povukao taj zahtev. Dolazak Denisa Bergkampa doneo je kratko ali veoma plodno partnerstvo, u njihovoj prvoj sezoni zajedno, pomogli su Arsenalu da dodje do petog mesta i kvalifikuje se za UEFA Kup. Takodje su dostigli i polufinale Liga kupa gde su izgubili od Aston Vile, na gostujuće golove, koja je kasnije i osvojila taj kup.

Kada je Arsen Venger došao u klub, u septembru 1996. godine, Rajt je bio blizu svoje 33. godine. Upkos svojim godinama, nastavio je da postiže golove regularno i bio je drugi najbolji strelac Premijer lige u sezoni 1996-97 sa 23 postignuta gola. Te sezone je takođe postavio rekord postigavši gol protiv 17 od 19 Arsenalovih protivnika, što je rekord za Premijer ligu sa 20 klubova. Nije postigao gol samo protiv Sanderlenda i Mančester Junajteda. Ovaj rekord je izjednačio Robin Van Persi 2012. godine. 13. septembra 1997 godine, oborio je rekord Klifa Bastina od 178 golova i time je postao najbolji strelac kluba svih vremena. Svoj poslednji gol za Arsenal postigao je 6. januara 1998. godine u Liga kupu u četvrtini finala, gde je Arsenal pobedio Vest Hem Junajted. Povreda tetive mu je onemogučila da ponovo zaigra u ostatku sezone. U njegovom odsustvu, Arsenal je izgubio u polufinalu od Čelsija i time je okončao nadu o osvajanju domaćeg trebla. Bio je na klupi i nije zaigrao u Arsenalovoj pobedi u finalu FA kupa 1998. godine. Te sezone je podigao i svoju prvu Premijer ligašku titulu i tako je Arsenal uspeo da kompletira "duplu krunu".

Rajt je postigao 185 golovana 288 utakmica za Arsenal, postigavši 11 het-trikova za njih. Nalazi se na drugom mestu najboljih strelaca Arsenala iza Tijeri Anrija. Rajt je izglasan, od strane Arsenalovih navijača, na četvrtom mestu na listi od 50 najboljih igrača Arsenala.

Kasnija karijera
U Julu 1998. godine, Rajt je prešao u Vest Hem za £500,000, gde je bio 15 meseci i postigao pobednički gol na svom debiju protiv Šefild Venzdeja. Dok je bio u klubu dospeo je na naslovnice jednom prilikom kada je posle dobijenog crvenog kartona, u meču protiv Lids Junajteda, vandalizovao sudijsku svlačionicu. Kasnije je imao kraće periode igrajući za Notingem Forest, Seltik i Bernli, kojem je pomogao da izbori promociju u Premijer ligu, pre nego što se penzionisao 2000. godine.

Nagrade
Ubrzo nakon završetka igračke karijere, 2000. godine, Rajt je dobio viteško odlikovanje Red britanskog carstva (engl. Most Excellent Order of the British Empire) za svoje zasluge u fudbalu.

Uspesi
Kristal Palas


 * Plejof Engleske druge lige: 1988-89.
 * Kup punopravnih članova: 1990-91.

Arsenal


 * Premijer liga: 1997-98.
 * FA kup: 1992-93, 1997-98.
 * Liga kup: 1992-93.
 * Evropski Kup pobednika kupova: 1993-94.

Vest Hem Junajted


 * UEFA Intertoto kup: 1999.

Bernli


 * Drugoplasirani u Engleskoj drugoj ligi: 1999-2000.

Individualni


 * Igrač godine Kristal Palasa: 1988-89.
 * BBC Gol sezone: 1989-90.
 * PFA Tim godine:1988-89. Druga liga, 1992-93. Premijer liga, 1996-96. Premijer liga
 * Zlatna kopačka Prve engleske lige: 1991-92.
 * Igrač meseca Premijer lige: Novembar 1996.
 * Red britanskog carstva (engl. Most Excellent Order of the British Empire): 2000.
 * Engleska Fudbalska kuća slavnih: 2005.
 * Član tima veka Kristal Palasa: 2005.
 * Najbolji igrač veka Kristal Palasa
 * Londonska fudbalska nagrada za veliki doprinos londonskom fudbalu: 2018.